**2016թ. ՍԵՊՏԵՄԲԵՐԻ 1-ԻՑ ՈՒԺԻ ՄԵՋ ԵՆ ՄՏՆՈՒՄ ԱՊՊԱ ՀԱՄԱԿԱՐԳԻ ՀԵՏԵՎՅԱԼ ՓՈՓՈԽՈՒԹՅՈՒՆՆԵՐԸ**

1**.** 2016թ-ի սեպտեմբերի 1-ից ԱՊՊԱ ոլորտում վարորդներն ինքնուրույն՝ համաձայնեցված հայտարարագրի լրացման միջոցով կարող են գրանցել արդեն մինչև 100.000 դրամ (ներկայում գործող 50.000 դրամի փոխարեն) վնասներով ավտովթարները:

**համաձայնեցված հայտարարագրի միջոցով կարելի է գրանցել պատահարը, եթե**

1. պատահարին մասնակից են միայն երկու ավտոմեքենաներ, և վնաս է պատճառվել միայն այդ ավտոմեքենաներին կամ դրանցից մեկին,

2. պատահարում ներգրավված երկու ավտոմեքենայի համար էլ առկա է գործող ԱՊՊԱ պայմանագիր,

3. վարորդներից մեկն ընդունել է իր ամբողջական մեղավորությունը,

4.տուժող վարորդի պահանջը մեղավոր վարորդի նկատմամբ չի գերազանցում 100.000 դրամը:

**Նման դեպքերում անհրաժեշտ է, որպեսզի վարորդները ձեռնարկեն հետևյալ հաջորդական գործողությունները`**

1.առնվազն երեք անգամ լուսանկարեն բախված ավտոմեքենաների փոխադարձ դիրքերն ու վնասվածքները,

2. լրացնեն և ստորագրեն համաձայնեցված հայտարարագիրը,

3 ազատեն ճանապարհի երթևեկելի մասը,

4.տեղի ունեցած պատահարի մասին հեռախոսով տեղեկացնեն մեղավոր վարորդի ապահովագրական ընկերությանը՝ ներկայացնելով համաձայնեցված հայտարարագրում լրացված տեղեկությունները: Մինչև 100.000 դրամ վնասներով վթարների դեպքում վարորդների գործողությունների ուղեցույցին հանգամանորեն ծանոթանալու, ինչպես նաև համաձայնեցված հայտարարագրի ձևը բեռնելու համար այցելեք [այստեղ](http://paap.am/img/doc/hamadzaynecvac%20haytararagir.pdf) :

2. Համաձայնեցված հայտարարագրով ինքնուրույն գրանցվող ավտովթարներից բացի մնացած բոլոր ավտովթարները կգրանցվեն միայն **Ճանապարհային ոստիկանության կողմից**։

**Նման դեպքերում անհրաժեշտ է, որպեսզի վարորդները՝**

1. պատահարի վայր հրավիրեն **Ճանապարհային ոստիկանությանը** և հետևեն վերջինիս ցուցումներին,

2. մինչև Ճանապարհային ոստիկանության ժամանումը **չտեղաշարժեն** ավտոմեքենաները և միջոցներ ձեռնարկեն ավտոմեքենաների հետքերն ու առարկաները պահպանելու ուղղությամբ,

3. պատահարը տեղի ունենալուց հետո առավելագույնը **40 րոպեի** ընթացքում հեռախոսով տեղեկացնեն իրենց ապահովագրական ընկերություններին:

**Ուշադրություն՝**վերը նշված ինչպես 1-ին, այնպես էլ 2-րդ կետերով դիմելու դեպքում Ապահովադիրը և (կամ) վարորդը պարտավոր են պատահարը տեղի ունենալուց հետո **40 րոպեի ընթացքում** այդ մասին հայտնել ապահովագրական ընկերություններին:

3. ԱՊՊԱ պայմանագրերը կնքվելու են միայն **անսահմանափակ վարորդների** տարբերակով, ինչը նշանակում է, որ այլևս անհրաժեշտ չէ ԱՊՊԱ պայմանագրերում նշել ավտոմեքենան վարող անձանց, և ավտոմեքենաները կհամարվեն պատշաճ ապահովագրված՝ ավտոմեքենաների սեփականատերերի կողմից վարորդական իրավունք ունեցող ցանկացած անձի ավտոմեքենան վարման հանձնելու դեպքում: Ավտոմեքենայի վթարի արդյունքում կիրառվող բունուս-մալուս համակարգը տարածվելու է միայն ավտոմեքենաների **սեփականատերերի** նկատմամբ:

**Ուշադրություն՝** Մինչև սույն թվականի սեպտեմբերի մեկը կնքված և այդ պահի դրությամբ գործող ԱՊՊԱ պայմանագրերն սեպտեմբերի մեկից ինքնաշխատ կհամարվեն անսահմանափակ վարորդների օգտագործման հնարավորությամբ կնքված և այդ պայմանագրերում ևս վարորդներ ավելացնելու, փոփոխելու կամ լրացուցիչ ապահովագրավճար կատարելու անհրաժեշտություն չի առաջանա: Ապահովադիրների բոնուս – մալուս համակարգին անցման, ինչպես նաև ԱՊՊԱ ոլորտի առաջին հինգ տարիների վիճակագրության հիման վրա որոշակի ռիսկային գործակիցների ճշգրտման արդյունքում սույն թվականի սեպտեմբերի մեկից ԱՊՊԱ սակագնային համակարգն ունենալու է նոր կառուցվածք: ԱՊՊԱ սակագների նոր կառուցվածքին կարող եք ծանոթանալ [այստեղ](http://paap.am/img/doc/RATES.pdf):